Diari Oficial de la Generalitat Valenciana


Sumari del DOGV 2512, del 22-05-1995 (1995/834782)

ACORD de 2 de maig de 1995, del Govern Valencià, pel qual es denega la sol·licitud de classificació del lloc de treball de secretaria de l'Ajuntament de Gata de Gorgos en secretaria de classe tercera.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2512

Data del DOGV
:   22-05-1995

Secció del DOGV
:   ALTRES DISPOSICIONS

Número del document
:   1995/834782


Data del document
:   02-05-1995

Organisme emissor
:   Conselleria d'Administració Pública

Tipus de document
:   Acord

ACORD de 2 de maig de 1995, del Govern Valencià, pel qual es denega la sol·licitud de classificació del lloc de treball de secretaria de l'Ajuntament de Gata de Gorgos en secretaria de classe tercera.   
El Govern Valencià, en la reunió del dia 2 de maig de 1995, adoptà l'acord següent:  
L'Ajuntament de Gata de Gorgos, en la sessió plenària de 15 de setembre de 1994, va acordar sol·licitar la reclassificació del lloc de treball de secretaria en classe tercera.  
El secretari de la corporació va trametre, amb data de 10 de novembre de 1994, un certificat en què es declara que la població existent a 1 de gener de 1994 era de 5.058 habitants i el pressupost general de la corporació arriba a la xifra de 732.321.843 pessetes.   
L'article 159.1 del text refós aprovat pel Reial Decret Legislatiu 781/1986, de 18 d'abril, i l'article 2 del Reial Decret 1.732/1994, de 29 de juliol, sobre provisió de llocs de treball reservats a funcionaris d'administració local, estableixen que la competència d'execució en matèria de creació, supressió i classificació de llocs de treball reservats a funcionaris amb habilitació de caràcter nacional correspon a les comunitats autònomes, d'acord amb els límits de població, pressupost i la resta de circumstàncies generals i objectives que s'establesquen reglamentàriament per l'administració de l'estat.  
L'article 2.c) del Reial Decret 1.732/1994, de 29 de juliol, estableix que tenen el caràcter de secretaria de tercera els ajuntaments el municipi dels quals tinga una població inferior a 5.001 habitants i el pressupost dels quals no excedesquen de 500 milions de pessetes, i l'apartat b) de l'esmentat article declara que són secretaries de classe segona les d'ajuntaments els municipis dels quals tinguen una població compresa entre 5.001 i 20.000 habitants, i també els de població inferior a 5.001 el pressupost dels quals siga superior a 500 milions de pessetes.  
El municipi de Gata de Gorgos no s'ajusta als límits de població previstos en l'article 2.c) del Reial Decret 1732/1994, de 29 de juliol, anteriorment esmentat, en relació amb les secretaries de classe tercera.  
Per tot l'anterior, a proposta del conseller d'Administració Pública, el Govern Valencià,  
ACORDA:  
Primer  
Denegar la sol·licitud de classificació del lloc de treball de secretaria de l'Ajuntament de Gata de Gorgos en secretaria de classe tercera, en virtut del que estableix l'article 2 del Reial Decret 1.732/1994, de 29 de juliol, i es manté l'actual classificació de secretaria de classe segona.  
Segon  
Mantenir el lloc d'interventor-tresorer de l'esmentada corporació que tindrà la consideració de vacant i reservat a funcionaris pertanyents a la sotsescala d'intervenció-tresoreria, categoria d'entrada.  
Contra aquest acord, que posa fi a la via administrativa, podrà interposar-s'hi, després de la comunicació prèvia, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Butlletí Oficial de l'Estat.  
València, 2 de maig de 1995  
El conseller secretari del Govern Valencià,  
LUIS BERENGUER FUSTER